CELEX: 32021D2138
Language: fi
Date: 2021-12-02 00:00:00
Title: Neuvoston päätös (YUTP) 2021/2138, annettu 2 päivänä joulukuuta 2021, sukupuolinäkökohdat huomioon ottavien politiikkojen, ohjelmien ja toimien tukemiseksi pienaseiden laittoman kaupan ja väärinkäytön torjumisessa naisia, rauhaa ja turvallisuutta koskevan toimintaohjelman mukaisesti annetun päätöksen (YUTP) 2018/2011 muuttamisesta

3.12.2021   
               
               
                  FI
               
               
                  Euroopan unionin virallinen lehti
               
               
                  L 432/72
               
            
         NEUVOSTON PÄÄTÖS (YUTP) 2021/2138,
         annettu 2 päivänä joulukuuta 2021,
         sukupuolinäkökohdat huomioon ottavien politiikkojen, ohjelmien ja toimien tukemiseksi pienaseiden laittoman kaupan ja väärinkäytön torjumisessa naisia, rauhaa ja turvallisuutta koskevan toimintaohjelman mukaisesti annetun päätöksen (YUTP) 2018/2011 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä joulukuuta 2018 päätöksen (YUTP) 2018/2011 (1).
                  
               
                     (2)
                  
                  
                     Päätöksessä (YUTP) 2018/2011 säädetään, että sen 1 artiklassa tarkoitettujen toimien täytäntöönpanokausi on 36 kuukautta päätöksen 3 artiklan 3 kohdassa tarkoitetun sopimuksen tekemisestä.
                  
               
                     (3)
                  
                  
                     Yhdistyneiden kansakuntien aseriisuntatoimisto on pyytänyt päätöksen (YUTP) 2018/2011 täytäntöönpanokauden pidentämistä seitsemällä kuukaudella 31 päivään lokakuuta 2022 saakka, kun otetaan huomioon päätöksen (YUTP) 2018/2011 mukaisten hanketoimien täytäntöönpanon viivästyminen covid-19-pandemian vaikutusten vuoksi.
                  
               
                     (4)
                  
                  
                     Päätöksen (YUTP) 2018/2011 1 artiklassa tarkoitettuja toimia voidaan jatkaa 31 päivään lokakuuta 2022 saakka tämän vaikuttamatta taloudellisiin resursseihin.
                  
               
                     (5)
                  
                  
                     Päätöksen (YUTP) 2018/2011 5 artiklan 2 kohta olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2018/2011 5 artiklan 2 kohta seuraavasti:
            
               
                  ”2.   Tämän päätöksen voimassaolo päättyy 31 päivänä lokakuuta 2022.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. VRTOVEC
            
         
         
            (1)  Neuvoston päätös (YUTP) 2018/2011, annettu 17 päivänä joulukuuta 2018, sukupuolinäkökohdat huomioon ottavien politiikkojen, ohjelmien ja toimien tukemiseksi pienaseiden laittoman kaupan ja väärinkäytön torjumisessa naisia, rauhaa ja turvallisuutta koskevan toimintaohjelman mukaisesti (EUVL L 322, 18.12.2018, s. 38).